ลงทะเบียนคนจน ยอดทะลุ9แสนราย
ธ.ก.ส.เล็งหารือคลัง หลังพระ แม่ชี ขอแจมลงทะเบียนคนจน เผยยอด 2 วัน ได้ 9 แสนราย
5 เม.ย. 2560

ธ.ก.ส.เล็งหารือคลัง หลังพระ แม่ชี ขอแจมลงทะเบียนคนจน เผยยอด 2 วัน ได้ 9 แสนรายนายวิชัย พฤกษ์วัฒนาชัย ผู้ช่วยผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.เตรียมหารือกับกระทรวงการคลังว่าจะให้กลุ่มนักบวชมาลงทะเบียนผู้มีรายได้น้อยได้หรือไม่ หลังจากพบว่ามีพระและแม่ชีมาขอลงทะเบียน รวมทั้งจะหารือกรณีผู้สูงอายุที่มีบัตรประชาชนตลอดชีพที่เป็นบัตรรุ่นเก่าไม่ใช่สมาร์ทการ์ด จะปรับวิธีมาเป็นการเขียนบันทึกข้อมูลได้หรือไม่ด้วยนายชาติชาย พยุหนาวีชัย ผู้อำนวยการธนาคารออมสิน กล่าวว่า หลังจากพบว่ามีผู้สูงอายุที่ใช้บัตรประชาชนรุ่นเก่ามาขอยื่นลงทะเบียนเป็นจำนวนมาก จึงได้ให้ผู้สูงอายุกรอกข้อมูลด้วยมือ จากนั้นต้องทำการตรวจสอบข้อมูลซ้ำอีกรอบ ดังนั้นประชาชนที่ใช้บัตรประชาชนรุ่นเก่าจึงไม่มีปัญหา ลงทะเบียนได้ตามปกติผู้สื่อข่าวรายงานว่า ยอดลงทะเบียนผู้มีรายได้น้อยใน 2 วันแรก คือ วันที่ 3-4 เม.ย. 2560 ผ่านธนาคารรัฐ 3 แห่ง มีจำนวนรวม 9 แสนคน แบ่งเป็นธนาคารกรุงไทย มียอดลงทะเบียน 1.7 แสนราย ธนาคารออมสิน 2.8 แสนราย ส่วน ธ.ก.ส.มียอดลงทะเบียนแล้ว 4.5 แสนราย